**Liemarka Vel**

**Stiftet 9. september 2000**

**Referat digitalt styremøte nr. 1/23 tirsdag 14. februar 2023**

**Til stede: Anita Wang, Åshild Woxen Thoen, Kjell-Ole Gjestemoen, Tore Andreas Flygind og Stein Erik Halck.**

**Sak 1/23** **Godkjenne siste referat - fra 10. desember.**

 Referatet enstemmig godkjent.

**Sak 2/23 Status økonomi, herunder utsendelse av "purring" på løypeavgift og antall medlemmer i velforeningen.**

Økonomien er god både for velforeningen og skiløypene. Det er pr 14. februar 107 som har innbetalt løypeavgift og det er en økning fra 93 i 2022. Det forventes å komme noen flere innbetalinger etter siste purring.

 Antallet som har betalt medlemsavgift til velforeningen, har økt betydelig. Antallet er pr i dag 127, mens det for 2022 totalt var på 86.

**Sak 3/23 Søknader om midler til løypekjøring.**

Søknad er sendt til Sparebankstiftelsen Hallingdal Valdres og Skue Sparebank. Det forventes at søknadene blir behandlet i løpet av februar måned.

Stein undersøker andre mulige sponsorer blant næringsdrivende i Nesbyen kommune.

Styret er også veldig fornøyd med støtten fra Hallingdal Varme & Sanitær AS, som støtter oss med et betydelig kronebeløp og i tillegg dekker kostnaden for bruk av ***skisporet.no***

**Sak 4/23** **Ny gapahuk, status.**

Kjell-Ole informerte om at søknad er sendt kommunen og at Nesbyen kommune har vedtatt at frivillige lag og foreninger som oss kun skal betale 20 % av faktisk beløp når det gjelder gebyrer – veldig bra. Kommunen har sendt melding om at situasjonskartet må endres. Kjell-Ole følger opp saken videre og setter også opp oversikt over materiell til gapahuken. Denne sendes til Tore som kontakter Monter for mulig sponsing.

**Sak 5/23 Aktivitet i vinterferien i forbindelse med nytt bjørneskilt.**

VI satser på å arrangere akeaktivitet for store og små i skiløypa langs Leinenattveien. Det kjøpes inn pølser og noe å drikke fra overskuddet vedr. bjørneskiltet. Anita kontakter Thomas for å måke parkeringsplass. Anita setter opp forslag til informasjon som kan legges ut på FB og våre hjemmesider. Stein sjekker rundt give-aways til barn. Anita, Åshild og Stein er med denne dagen, sannsynligvis også Tore.

**Sak 6/23 Møtekalender og tidspunkt frem til årsmøtet.**

* Neste styremøte avholdes hos Anita 4. april kl. 15.00. Løypekjørere inviteres til å komme kl. 16.00.
* Styremøte på Teams 13. juni
* Årsmøtedato fastsettes på styremøte 4. april, aktuelle datoer er 19. og 26. august.

**Sak 7/23 Eventuelt**

* Nesbyen kommune – møte med velforeninger. Avholdes 25. februar kl. 10.00 – 11.30 Anita og Stein møter.
* Møte med løypekjørere. Oddvar og Ole kommer på styremøte 4. april og informerer om status denne sesongen og litt om tanker for løypekjøring fremover.

*Stein E H*

*referent*